**Dyddiad cyhoeddi:** 7 Awst 2023

**Cais Rhyddid Gwybodaeth** 125/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

1. **Allwch chi ymchwilio i pam a sut mae Trafnidiaeth Cymru yn noddi ITV Weather, Pride Cymru, menywod mewn trafnidiaeth, Tafwyl, undeb rygbi a llawer o grwpiau chwaraeon a chymunedol eraill. Maent hefyd yn cyflogi pobl yn eu sefydliad i edrych ar nawdd a’i drefnu.**
2. **A fyddech cystal ag ymholi ynghylch faint o arian y mae Trafnidiaeth Cymru wedi’i dalu ar nawdd gan gynnwys eu tîm rheoli nawdd gan roi dadansoddiad o’r costau hyn fesul blwyddyn o fis Ebrill 2019 hyd at ac yn cynnwys y flwyddyn ariannol hon.**

**YMATEB**

Cwestiwn 1

Ar gyfer y rhan fwyaf o’r Nawdd, nid yw’r rheswm dros hynny wedi’i gofnodi.

O ran Pride ac ITV, mae’r ddau becyn noddi yn rhan o weithgareddau meithrin brand mewn perthynas â’n cylch gwaith yn ogystal â chyflawni ein cynllun / amcanion cydraddoldeb strategol ar gyfer 2020 – 2024

* hyrwyddo teithio ar drenau, bysiau a theithio llesol (cerdded a beicio) yn unol â chylch gwaith Trafnidiaeth Cymru i hyrwyddo mwy o ddefnydd o drafnidiaeth gyhoeddus a theithio llesol.
* annog pobl i wneud dewisiadau teithio mwy cynaliadwy, defnyddio llai ar geir preifat a chwarae eu rhan i wrthdroi effeithiau newid hinsawdd.
* hyrwyddo teithio ar drenau, bysiau a theithio llesol (cerdded a beicio) yn dilyn y cyfyngiadau symud Covid amrywiol, gan gynyddu gwerthiant tocynnau a refeniw.

Mae gan Tafwyl becyn safonol o gyfleoedd noddi (a gynigir i ni ond hefyd i sefydliadau eraill).

Mae’n cyd-fynd â’r canlynol:

* Yr Iaith Gymraeg a’i Diwylliant – mae’r digwyddiad yn cael ei drefnu gan y Fenter Iaith ac mae’n cefnogi/annog pobl i ddefnyddio’r Gymraeg. Mae’r digwyddiad am ddim i’r cyhoedd ac mae’n addas i deuluoedd <https://mentrauiaith.cymru/amdanom-ni/ein-gwaith/>
* Trafnidiaeth gynaliadwy – maent yn monitro sut mae pobl yn cyrraedd y digwyddiad bob blwyddyn ac yn annog trafnidiaeth gyhoeddus/cynaliadwyedd

Does dim contract. Mae Trafnidiaeth Cymru yn noddi’r digwyddiad deuddydd.

*Parhad...*

Cwestiwn 2

|  |  |  |  |  |
| --- | --- | --- | --- | --- |
|  | 2020/21 | 2021/22 | 2022/23 | 2023/24 |
| Menywod mewn Trafnidiaeth |  |  | £9,000 |  |
| Ponty yn y Parc |  |  |  | £3,000 |
| Cadwch Gymru’n Daclus |  |  | £1,800 |  |
| Cydffederasiwn Diwydiant Prydain | £4,800 | £7,200 | £14,400 | £10,200 |
| Pride Caerdydd |  |  | £14,400 | £18,000 |
| Pride Abertawe |  |  |  | £1,000 |
|  | £4,800 | £7,200 | £37,200 | £32,200 |

O ran y cytundeb nawdd ar gyfer tywydd ITV Cymru Wales, mae’r esemptiad canlynol yn berthnasol

**A43(2) (Niwed i Fuddiannau Masnachol)** Deddf Rhyddid Gwybodaeth (2000). Mae hyn yn eithrio gwybodaeth y byddai ei datgelu yn, neu’n debygol o niweidio buddiannau masnachol unrhyw berson cyfreithiol (unigolyn, cwmni, yr awdurdod cyhoeddus ei hun neu unrhyw endid cyfreithiol arall).

Mae defnyddio’r esemptiad hwn yn amodol ar asesiad o fudd y cyhoedd mewn perthynas â datgelu’r wybodaeth dan sylw.

**Y dadleuon hynny o blaid datgelu yw:**

* Tryloywder mewn perthynas â thrafodion masnachol – mae budd amlwg i’r cyhoedd o ran sicrhau bod trafodion masnachol yn cael eu gwneud ar sail fasnachol gystadleuol.
* Byddai datgelu’r wybodaeth y gofynnwyd amdani yn helpu i sicrhau’r cyhoedd bod y broses wedi’i chwblhau’n iawn.
* Hyrwyddo dealltwriaeth o benderfyniadau – gall datgelu hyrwyddo dealltwriaeth o’r broses a’r penderfyniad y mae TrC wedi’i wneud.

**Y dadleuon hynny yn erbyn datgelu yw:**

* Mae posibilrwydd mawr y byddai rhyddhau’r wybodaeth dan sylw yn effeithio ar barodrwydd partïon i ddelio â TrC yn y dyfodol. Hyd yn oed pan fydd partïon yn delio â TrC, efallai na fyddant yn barod i ddatgelu gwybodaeth benodol oherwydd pryder y gallai gael ei datgelu. Ni fyddai hyn yn ffafriol i drafodaethau a thrafodion agored a thryloyw rhwng TrC a thrydydd partïon. Mae gan y cyhoedd ddiddordeb yn ffaith y gall TrC gynnal ei fusnes mewn modd priodol sy’n rhan annatod o’r gofyniad i sicrhau’r gwerth gorau a’r effeithlonrwydd gorau. Pe bai partïon yn anfodlon delio â TrC, byddai hyn yn ystumio prosesau negodi contractau neu gaffael a byddai’n niweidiol i sicrhau’r gwerth gorau a’r effeithlonrwydd gorau.
* Mae ITV yn gweithredu mewn amgylchedd masnachol. Gallai rhyddhau’r wybodaeth amharu ar fuddiannau ITV i gymryd rhan yn gystadleuol mewn gweithgarwch masnachol wrth negodi contractau nawdd eraill.

Mae Trafnidiaeth Cymru yn cydnabod yr angen i awdurdodau cyhoeddus fod yn agored ac yn dryloyw, ond yn yr achos hwn gan y byddai datgelu’r wybodaeth hon yn debygol o amharu ar allu Trafnidiaeth Cymru i gael y gwerth gorau a gallu ITV i negodi’n fasnachol â chwmnïau eraill, rydyn ni’n credu bod budd y cyhoedd yn ffafrio defnyddio’r esemptiad.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".